Zapisovateľka Miestnej volebnej komisie v Liptovských Sliačoch oznamuje politickým stranám, koalíciám a nezávislým kandidátom, že kandidátne listiny pre voľby starostu obce a voľby do obecného zastupiteľstva môžu doručiť v úradných hodinách Obecného úradu Liptovské Sliače, Seč 635/2, 034 84 Liptovské Sliače (kancelária č. 1)

* tel. kontakt: 044/4372 171, 0918 432 830
* e – mailová adresa: urad@liptovskesliace.sk

**Posledným dňom na odovzdanie kandidátnych listín je utorok 30. augusta 2022 do 24:00 hod.**

Dňa 30. augusta 2022 môžu politické strany, koalície a nezávislí kandidáti doručiť kandidátne listiny v čase od **7:00 – 24:00** na vyššie uvedenej adrese.

Politické strany a koalície doručujú kandidátne listiny v listinnej forme prostredníctvom svojho splnomocnenca. Splnomocnenec pri doručení kandidátnej listiny preukazuje svoju totožnosť občianskym preukazom, alebo dokladom o pobyte cudzinca. Nezávislí kandidáti doručujú kandidátne listiny v listinnej forme osobne, alebo prostredníctvom splnomocnenca, ktorého na to písomne splnomocnili. Nezávislý kandidát, alebo jeho splnomocnenec pri doručení kandidátnej listiny preukazuje svoju totožnosť občianskym preukazom, alebo dokladom o pobyte cudzinca.

Termín odovzdania si prosíme dohodnúť telefonicky.